Έκρηξη πυραύλου Titan το 1980 στη Δαμασκό

Η έκρηξη πυραύλου Titan στη Δαμασκό (που ονομάζεται επίσης ατύχημα της Δαμασκού) ήταν ένα αμερικανικό Πυρηνικό ατύχημα που περιλάμβανε έναν διηπειρωτικο βαλλιστικό πύραυλο (ICBM) τύπου Titan II το 1980. Το ατύχημα συνέβη στις 18-19 Σεπτεμβρίου 1980, στο πυραυλικό συγκρότημα 374-7 στο αγροτικό Αρκάνσας, όταν εξερράγη το υγρό καύσιμο μέσα στο σιλό ενός πυραύλου LGM-25C Titan II της αμερικανικής αεροπορίας, ο οποίος ήταν εξοπλισμένος με πυρηνική κεφαλή W-53 με ισχύ 9 μεγατόνων.
δεξιά|μικρογραφία|Τοποθεσίες Στρατηγικών Πυραύλων της 373ης και 374ης Μοίρας Στρατηγικών Πυραύλων.

 Εγκαταστάσεις εκτόξευσης 
Το Συγκρότημα Εκτόξευσης 374-7 βρισκόταν στο Μπράντλεϊ Τάουνσιπ, αγροτική γη της κομητείας Βαν Μπερέν μόλις 5,3 χλμ. (3,3 μίλια) Βόρεια-Βορειοανατολικά της Δαμασκού και περίπου 80 χλμ. (50 μίλια) βόρεια του Λίτλ Ροκ.   

Η εγκατάσταση της Στρατηγικής Αεροπορικής Διοίκησης στην αεροπορική βάση Little Rock ήταν το ένα από τα δεκαοκτώ σίλο της 308ης Μοίρας Στρατηγικών Πυραύλων (308ο SMW), και πιο συγκεκριμένα το ένα από τα εννέα σίλο της 374ης Μονάδας Στρατηγικών Πυραύλων (374ο SMS).

 Ατύχημα 

 Προηγούμενο 
Στις 18 Σεπτεμβρίου 1980 περίπου στις 6:30 μ.μ. CDT, δύο εργάτες από την ομάδα του Συστήματος Μεταφοράς Προωστικής Ύλης (Propellant Transfer System, PTS) έλεγχαν την πίεση στη δεξαμενή οξειδωτικού ενός πυραύλου Titan II στο Συγκρότημα Εκτόξευσης 374-7 της βάσης της Πολεμικής Αεροπορίας των ΗΠΑ στο Λιτλ Ροκ  . Ένας από τους εργάτες, ο Ντέιβιντ Π. Πάουελ, είχε φέρει ένα κλειδί σύσφιξης - μήκους 0,9 μ. και βάρους 11 κιλών - στο σιλό αντί για ένα κλειδί ροπής, το οποίο είχε γίνει πρόσφατα υποχρεωτικό από τους κανονισμούς της Πολεμικής Αεροπορίας. Ο Πάουελ αργότερα ισχυρίστηκε ότι ήταν ήδη κάτω από το έδαφος με τη στολή ασφαλείας του όταν συνειδητοποίησε ότι είχε φέρει το λάθος κλειδί, οπότε επέλεξε να συνεχίσει αντί να γυρίσει πίσω. Η άρθρωση των 3,6 κιλών έπεσε από τον πύργο περίπου 24 μέτρα και διαπέρασε το εξωτερικό του πυραύλου πάνω από την δεξαμενή πρώτου σταδίου, προκαλώντας τη διαρροή αναθυμιάσεων καυσίμου Aerozine 50.

Το Aerozine 50 είναι υπεργολικό με το οξειδωτικό του Τιταν II, το τετροξείδιο του αζώτου, ώστε να αυταναφλέγονται κατά την ανάμειξή τους. Το τετροξείδιο του αζώτου φυλάσσεται σε μια δεξαμενή στο πρώτο στάδιο του πυραύλου, ακριβώς πάνω από την δεξαμενή καυσίμου και κάτω από το δεύτερο στάδιο και την πυρηνική κεφαλή W-53.

Τελικά, το πλήρωμα πυραυλικών μαχητικών και η ομάδα PTS εκκένωσαν το κέντρο ελέγχου εκτόξευσης, ενώ έφτασαν ομάδες στρατιωτικής και πολιτικής ανταπόκρισης για να αντιμετωπίσουν την επικίνδυνη κατάσταση. Ο Υπολοχαγός Στρατηγικός Λόιντ Ρ. Λεάβιτ Τζούνιορ, Υποπτέραρχος της  Στρατηγικής Αεροπορικής Διοίκησης, καθοδήγησε την επιχείρηση διάσωσης του συγκροτήματος εκτόξευσης. Υπήρχε ανησυχία για την πιθανή κατάρρευση της άδειας πλέον δεξαμενής καυσίμου του πρώτου σταδίου, η οποία θα μπορούσε να προκαλέσει την πτώση και τη ρήξη του υπόλοιπου πυραύλου, επιτρέποντας στο οξειδωτικό να έρθει σε επαφή με το καύσιμο που ήδη βρίσκεται στο σιλό.

 Εκρήξη 
μικρογραφία|Ένας διηπειρωτικός βαλλιστικός πύραυλος Titan II στο σίλο εκτόξευσης
Στις αρχές του Σεπτεμβρίου, μια διμελής ομάδα έρευνας του PTS που αποτελούνταν από τον Aνώτερο Aεροπορικό Ντέιβιντ Λι Λίβινγκστον και τον Λοχία Τζεφ Κένεντι εισήλθαν στο σιλό. Επειδή οι ανιχνευτές ατμού προειδοποιούσαν για τον υψηλό κίνδυνο έκρηξης, διατάχθηκαν να εκκενώσουν. Στη συνέχεια, η ομάδα διατάχθηκε να ξαναμπεί στο σιλό για να ενεργοποιήσει έναν ανεμιστήρα εξαερισμού. Ο Λίβινγκστον επέστρεψε στο σιλό για να ενεργοποιήσει τον ανεμιστήρα και λίγο μετά, γύρω στις 3:00 π.μ., το υπεργολικό καύσιμο εκρήγνυται - πιθανότατα λόγω ηλεκτρικού τόξου στον ανεμιστήρα εξάτμισης. Η αρχική έκρηξη εκσφενδόνισε την βάρους περίπου 671 μετρικών τόνων πόρτα του σίλο και εκτόξευσε το δεύτερο στάδιο του πυραύλου και την πυρηνική κεφαλή. Αφού βγήκε από το σιλό, η δεύτερη φάση εξερράγη. Η θερμοπυρηνική κεφαλή προσγειώθηκε περίπου 30 μέτρα από την πύλη εισόδου του πυρηνικού συγκροτήματος εκτόξευσης. Τα χαρακτηριστικά ασφάλειας της απέτρεψαν τυχόν απώλεια ραδιενεργού υλικού ή πυρηνική έκρηξη.  

 Αποτελέσματα 
Ο Λίβινγκστον πέθανε στο νοσοκομείο, και άλλοι 21 στην άμεση περιοχή της έκρηξης υπέστησαν διάφορα τραύματα. Ο Κένεντι απέκτησε αναπνευστικά προβλήματα από την εισπνοή οξειδωτικού αλλά επέζησε. Ο Λίβινγκστον προάχθη μετά θανάτου σε λοχία. Ολόκληρο το πυραυλικό συγκρότημα καταστράφηκε.

Την αυγή, η Πολεμική Αεροπορία ανέκτησε την πολεμική κεφαλή, η οποία επιστράφη στο εργοστάσιο συναρμολόγησης όπλων Pantex.

Το συγκρότημα εκτόξευσης δεν επισκευάστηκε ποτέ. Κομμάτια των συντριμιών βρέθηκαν και απομακρύνθηκαν στα 1,6 τετραγωνικά χιλιόμετρα γύρω από την εγκατάσταση, και το σιλό θάφτηκε κάτω από έναν όγκο χαλικίων, χώματος και τσιμέντου. Η γη είναι τώρα υπό ιδιωτική ιδιοκτησία. Ο χώρος καταχωρίστηκε στο Εθνικό Μητρώο Ιστορικών Τόπων στις 18 Φεβρουαρίου 2000. 

Ο Κένεντι, αρχικά επαινεμένος ως ήρωας, αργότερα έλαβε επίσημη επιστολή επίπληξης για την πρώτη του είσοδο στο συγκρότημα, καθώς αργότερα αποδείχθηκε ότι είχε παραβλέψει μια εντολή να μείνει μακριά.

 Παραπομπές 

Κατηγορία:Πυρηνικά ατυχήματα
Κατηγορία:Ηνωμένες Πολιτείες Αμερικής